Vermund Larsen

Vermund Larsen (født 27. februar 1909 i Hellerup, død 28. februar 1970 i Aalborg) var en dansk møbeldesigner og fabrikant.

Vermund Larsen blev født 1909 i Hellerup. Larsen flyttede til Aalborg som 14 årig da hans far, Kaptajn S. K. Larsen, skulle gøre tjeneste ved garnisonen i Aalborg.
Vermund Larsen blev student fra Aalborg katedralskole, han blev herefter handelsuddannet på M. Kragelunds Fabrikker hvor han var ansat i en årrække, hvorefter han aftjente sin værnepligt. Da han, som 26 årig, var færdig med militærtjeneste, var han helt overbevist om, at militæret ikke var stedet, hvor han ville forsætte sin karriere. Derefter ledte han med lys og lygte efter et nyt job. Chancen kom da den unge løjtnant Vermund Larsen fik mulighed for at købe det nedlagte jernfirma P.C. Petersen, hvilket han gjorde i 1935. I begyndelsen ”gjorde” den nyudklækkede fabrikant Larsen i vinduesstativer og mindre stålvarer, men efterhånden gik han over til stålmøbler.

I 1941 udtalte Vermund Larsen at udover fabrikation af stålmøbler, havde han nu også optaget fremstilling af træmøbler.

Larsen opfandt og fik i 1944 patent på en vindueshasp med lås. Låsen var børnesikret med fjedermekanisme, og kunne, ligesom vinduet, ikke underbores og derfor kunne holde tyvene ude.

Verdens første til at bruge en gaspatron på en stol til højdeindstilling

I 1948 begyndte Larsen at fokusere på kontormøbler, bl.a. kontorstole. En af grundene til at Vermund Larsen blev ekstra opmærksom og interesseret i kontorstole skyldtes en artikel han havde læst i ”Tidsskrift for Dansk Kunsthaandværk”, som hed ”Den siddende Stilling – og Stole dertil” skrevet af Dr. med. Snorason fra Blegdamshospitalet. Artiklen omhandler ergonomi og det vigtige i at have en korrekt siddestilling. Dette gav Vermund Larsen lysten til at designe og producere stole med fokus på ergonomi.

I 1951 bestod produktionen af følgende kategorier;
 Frisørinventar
 Skibsudstyr
 Kontormøbler

Disse 3 udgjorde på daværende tidspunkt hver 1/3 af den samlede produktion.

I 1955 lancerede Vermund Larsen Europas første helstøbte glasfiber stol sammen med Ib Kofod Larsen.

I 1956 designer Vermund Larsen den såkaldte "Nr. 1100" også kaldt stablestolen.

I 1957 leverede Vermund Larsen inventaret til Grønlandsskibet Hans Hedtoft, som også kaldes for det danske Titanic, da det på sin jomfrurejse ramte et isbjerg tæt ved Grønland og forliste.

I 1960 arbejder Vermund Larsen sammen med danske narkoseoverlæger om at designe og skabe de nye Falck bårer

I 1960’erne producerede og leverede Vermund Larsen samtlige vognstyrerstole til Hamburgs Hochbahn

I 1962 var Vermund Larsen verdens første til at bruge en gaspatron på en stol til højdeindstilling

I 1964 designede Vermund Larsen "118", som i dag er relanceret under navnet VL118

I 1966 designede Vermund Larsen "VELA Lux", som i dag er relanceret under navnet VL66

I 1969 gik 50% af alt salg til eksport – bl.a. til USA, Frankrig, Tyskland, Østrig, Norge og Sverige. 

Vermund Larsen døde i Aalborg i 1970, og firmaet blev videreført af hans to tvillingesønner, Stig og Gorm, under navnet VELA.

Galleri

Referencer

Eksterne henvisninger 
 Vermund Larsen - Den glemte fabrikant 
 Historien bag 
 
  
 
 

Møbelproducenter i Danmark